Sportsko penjanje
<s>Sportsko penjanje je mlada planinarska disciplina.</s><s>Glavna obilježja sportskog penjanja su penjački smjerovi ekstremne težine, treniranje i natjecanja između penjača na umjetnim stijenama u tri discipline (kratki sportski smjer, dugi sportski smjer i boulder).</s><s>Bavljenje ovim sportom zahtjeva vrhunsku uvježbanost i koncentraciju, što se postiže redovnim treningom uz stručni nadzor.</s>

<s>Slobodno penjanje 
Slobodno penjanje u suhim stijenama postaje nov izazov mnogih alpinista 80-ih godina XX vijeka.</s><s>Kod ovog penjanja, pri napredovanju se ne koriste tehnička pomagala (klinovi, ljestve, manevriranje užetima i sl.).</s><s>Uže i klinovi se koriste pri savladavanju teških detalja isključivo kao preventiva za slučaj pada.</s><s>Uže mora slobodno teći, a penjač se treba odmarati bez korištenja klina ili užeta.</s><s>Slobodno penjanje ima za cilj samo savladavanje teškog detalja stijene, bez obzira na brzinu.</s>

<s>Sportsko penjanje 
Kao logička posljedica razvoja slobodnog penjanja pojavila su se i natjecanja.</s><s>Kombinacija slobodnog penjanja i takmičenja je sportsko penjanje.</s><s>Uz snagu i vještinu  vrednuje se i brzina uz prisustvo određenih pravila sigurnosti, jer se velika pažnja poklanja sigurnosti penjača, upravo zbog ekstremnih teškoća uspona.</s><s>Sportsko penjanje odvija se na sportsko penjačkim smjerovima, karakterističnim prvensteno svojom malom dužinom (8 - 50 metara) i unaprijed postavljenim sigurnim međuosiguranjima.</s><s>Upotrebom ekspanzivnih klinova u malim razmacima, sportski smjerovi (sportsko penjanje uopšte) postaju daleko sigurniji u odnosu na klasične alpinističke smjerove.</s>

<s>Sportski penjač svladava stijenu bez korištenja umjetnih hvatišta (klinova, merdevina i užeta), samo pomoću svojih prstiju ruku i nogu.</s><s>Za napredovanje koristi isključivo prirodne ili vještačke neravnine.</s><s>Penjač trenje ostvaruje pritiskom svojih prstiju ruku na glatku površinu stijene uz pomoć magnezija i korištenjem izvanrednih svojstava gume kojom su obložene lagane penjačke cipele (penjačice).</s><s>Određena su i odgovarajuća pravila u okviru UIAA.</s><s>U novembru 1987. u Grenoblu je organizirano prvo prvenstvo svijeta i to u dvorani na umjetnoj stijeni.</s><s>Dvorana koja može primiti 10.000 gledalaca u finalu je primila 12.000 gledalaca koji su promatrali i komentirali spektakularno natjecanje na 16 metara visokoj umjetnoj stijeni, čija je osnovna prepreka bila 4-metarski strop.</s><s>Nastupilo je 120 takmičara iz cijelog svijeta.</s>

<s>Karakteristike  
Kratki sportski smjer zahtjeva poznavanje alpinističke opreme i tehnike penjanja.</s><s>Takmičenje se izvodi na osiguranim smjerovima dužine 8-50 metara sa opremom: jedno uže, pojas, penjačice, kompleti, sprave za osiguranje,  magnezij i skoro uvijek kaciga.</s>

<s>Dugi sportski smjer se izvodi sa više dužina užeta, po istim pravilima kao za kratke smjerove.</s><s>Ovo takmičenje je najbliže klasičnom alpskom penjanju (pristup, silaz, vremenski duži usponi, poznavanje planina i uslova u njima).</s><s>Razmaci između spitova mogu biti i duži.</s>

<s>Bouldering je intenzivno penjanje (tehnika, fleksibilnost, snaga) na stijene visine do par metara, bez bilo kakvog navezivanja.</s><s>Potreban je oprez kod doskoka sa međusobnim osiguravanjem pri padu.</s><s>Od opreme se koriste penjačice, magnezij i strunjača.</s>

<s>Oprema 
 Penjačice su obuća napravljena od raznih materijala i vibram gume.</s><s>Povećavaju trenje između penjačevih stopala i stijene.</s><s>Penjački pojas služi za osiguranje penjača prilikom pada, navezivanjem na uže.</s><s>Uže se sastoji od jezgre i košuljice, te kontrolne niti.</s><s>Koriste se dinamička užeta radi amortizacije pada, debljine od 9.1 do 11.0 mm, dužine od 60 do 70 m. Uže mora imati UIAA oznaku.</s><s>Do penjališta se nosi u torbi.</s><s>Zamka je statično pomoćno uže, dužine 5-6 m. Koristi se za osiguranje prilikom samospuštanja.</s><s>Gurtna raznih širina i dužina služi za izradu sidrišta, kod samospuštanja, samosiguranja.</s><s>Karabiner s maticom je metalni dio opreme koji služi kod izrade sidrišta i samospuštanja.</s><s>Vrećica sa magnezijem
 Penjačka kaciga</s>

<s>Reference</s>

<s>Alpinizam</s>

